לינקין פארק

השנים המוקדמות (1996–1999)

הלהקה התחילה את דרכה בשנת 1996 בחדר שינה-הסטודיו של מייק שינודה, שביחד עם בראד דלסון הקליטו את השירים הראשונים של הלהקה. השניים למדו יחד בתיכון, שם הם פגשו את המתופף של הלהקה, רוב בורדון. החברים הבאים להצטרך ללהקה הם הדי ג'יי של הלהקה, ג'ו האן, הסולן הראשון של הלהקה, מארק וואייקפילד, אותו הם הכירו דרך חבר טוב של שינודה, ומאוחר יותר הצטרף ללהקה הבסיסט דייב פארל, שהיה ידוע בכינויו "פיניקס". בשלב זה נקראה הלהקה "Xero" שערכה הקלטות ניסיון שבסופן יצאו כתקליט - גם הוא בשם "Xero", עם זאת, אף חברת תקליטים לא הסכימה להחתים אותם על חוזה הקלטות. וואייקפילד עזב את הלהקה ב-1998 מסיבות אישיות והפך למנהל הלהקה "Taproot", ובזמן זה עזב גם פיניקס כדי להצטרף למסע הופעות עם להקתו הקודמת. לאור עזיבתו של וואייקפילד החלו בלהקה בחיפושים אחר סולן חדש, ולאחר זמן מה של חיפושים הגיעו בשנת 1999 אל צ'סטר בנינגטון, סולנה לשעבר של להקת "Grey Daze". "כשהייתי בן שנתיים, הייתי רץ בבית ושר שירים - יש לי הקלטות שבהן אני עושה את זה... מיד כשלמדתי לדבר התחלתי להגיד לכולם שכשאהיה גדול אהיה זמר", סיפר בנינגטון.
הלהקה שינתה את שמה ל"Hybrid Theory" ("תאוריית כלאיים" בעברית). "הייבריד" משמעו שילוב של כמה סוגות מוזיקה, דבר הרמז על סגנון הלהקה שהיה שילוב של רוק וראפ. תחת השם "Hybrid Theory" הוציאה הלהקה שני סינגלים (שלימים הפכו לדמואים של שירים באלבום הבכורה) שיצאו ב-500 עותקים בלבד. בשנת 1999 הוציאה הלהקה מיני אלבום בשם "Hybrid Theory EP", בו נכללו שש רצועות אשר הוקלטו עצמאית על ידי הלהקה. לצורך הפצתו של ה-EP נוצרו רק כ-1,000 עותקים בקירוב (מספר שנים מאוחר יותר, בשנת 2002, חולק המיני אלבום כמתנה לחברי מועדון המעריצים הרשמי של הלהקה, "Linkin Park Underground", כמו גם למצטרפים החדשים למועדון. כיום הוא נמכר לחברי המועדון באופן דיגיטלי). לאחר מכן החליטו חברי הלהקה לשנות את השם ללינקין פארק (Linkin Park), שם שנבחר כמחווה לפארק לינקולן (Lincoln Park) - פארק ציבורי בסנטה מוניקה, קליפורניה, בו שוהים חסרי בית, וצ'סטר עבר לידו פעמים רבות.

reanimation- אלבום רמיקס ראשון (2001-2002)

עוד בשנת 2002 לינקין פארק הוציאו את אלבום הרמיקס הראשון שלהם שכלל גרסאות מחודשות ורמיקסים של השירים שהופיעו באלבום "Hybrid Theory". הרבה אמנים מז'אנר ההיפ הופ והרוק נרתמו לאלבום זה. הסינגל היחידי והשיר הבולט ביותר באלבום הוא Pts.Of.Athrty שהוא הרמיקס של השיר "Points Of Autorithy" שבמקור השיר לא היה סינגל.

Live In Texas- אלבום הופעה חיה ראשון (2003)

ב-18 בנובמבר 2003 לינקין פארק הוציאו DVD בשם Live In Texas של הופעת ענק בטקסס שכללה כמעט את כל השירים שהוציאו עד אז. מצורפים לדיסק השירים מאותה הופעה חיה בפורמט MP3 ו- MP4.

פרויקטים צדדיים (2004–2006)

עבודות איסוף החומרים להקלטת אלבום חדש נדחו בשנים אלו, משום שחברי הלהקה החליטו לקחת הפסקה על מנת להתרכז בפרויקטים צדדיים ובסיבובי ההופעות שלהם ברחבי העולם. בשנים אלו בלטה במיוחד החלטתה של הלהקה לנצל את כוחה והשפעתה על ידי לקיחת חלק בפעולות בעלי גוון חברתי. בין היתר, הופיעה הלהקה במופעי צדקה כמו במופע Live-8, תרמה כספים רבים לעמותות נפגעי אסונות הטבע (ההוריקנים "קתרינה" ו"צ'ארלי", ואסון הצונמי ב-2004) וגם הקימה קרן רווחה בשם "Music for Relief".
ב-30 בנובמבר 2004 הוציאה הלהקה את אלבום הרמיקס השני שלהם "Collision Course", שהוקלט יחד עם ג'יי-זי. האלבום מכיל גרסאות משולבות ("מאש אפ") של שירים של לינקין פארק יחד עם שירים של ג'יי-זי.
להיטים מאותו אלבום: "Numb\Encore" שזכה להצלחה בינלאומית רבה במצעדי הראפ וההיפ הופ, והרמיקס "Dirt off Your Shoulder/Lying from You".
מייק שינודה החל בפיתוח קריירת סולו תחת השם "Fort Minor" והוציא לקראת סוף 2005 אלבום בשם "The Rising Tied" שהצליח מאוד בזירת ההיפ הופ ובכל המצעדים. באלבום, שהופק בשיתוף פעולה של מייק וג'יי זי, אירח מייק אומנים רבים, ביניהם ג'ון לג'נד, לופ פיאסקו וג'ו האן.
בשנת 2005 החל גם צ'סטר בנינגטון בעבודות על פרויקט צד משלו שנקרא "Dead By Sunrise", יחד עם להקת "Julien-K". צ'סטר אסף עבור הפרויקט שירים שכתב, אך לדעתו לא התאימו לסגנון של לינקין פארק משום שהיו בעלי אופי אפל יותר. אף על פי שהחלה כבר ב-2005, נדחתה הקלטתו של האלבום "Out of Ashes" עד לשנת 2008, כאשר האלבום ראה אור לבסוף רק בשנת 2009.
ב־2006 הופיעה הלהקה ביפן, שם הופיע שיר חדש בשם "Qwerty". השיר הופיע באלבום שיצא למעריצי הלהקה, "Linkin Park Underground V6.0", אך לא נכלל באלבומה הבא של הלהקה.

Road to Revolution: Live at Milton Keynes - אלבום הופעה חיה שני (2008)

ב-29 ביוני 2008 אירגנה הלהקה מופע ענק בעיר מילטון קינס שבאנגליה שכללה את שירי האלבום השלישי "Minutes To Midnight", לצד להיטיה של הלהקה מכל הזמנים. בחלק מהשירים, כגון "Bleed it out", ביצע מתופף הלהקה רוב בורדון סולו תופים ארוך מרשים וגורף תשואות מהקהל באמצע השירים.

ההופעה בישראל

ב-15 בנובמבר 2010, לאחר זכייה שנייה ברציפות בפרס "Best Live Act" של תחרות פרסי המוזיקה של ערוץ MTV, הלהקה הודיעה רשמית כי היא מתכוונת להגיע לישראל אחרי ניסיון בן 10 שנים של הקהל הישראלי להביא את הלהקה לארץ מאז צאת אלבום הבכורה.
הפקת ההופעה הייתה בחסות חברתו של שוקי וייס והמופע הפותח היה של מגיש הרדיו והראפר קוואמי עם להקתו "החלבות".
בשעה 20:45 בדיוק עלתה הלהקה בגבעת המופעים שבפארק הירקון מול כ-20,000 מעריצים נלהבים אשר קיבלו הופעה בת שעה וחצי עם שירים רבים מאלבומה הרביעי "A Thousand Suns "ביחד עם להיטים מכל אלבומיה.
לקראת סוף ההופעה לבקשת גיטריסט הלהקה בראד דלסון, הלהקה החליטה לפני השיר "The Messenger" לעשות קאבר מיוחד וחד פעמי לכבוד הקהל הישראלי לשיר "No Woman No Cry" הידוע של בוב מארלי.
כמו רוב ההופעות בזמנו, ההופעה נחתמה עם הלהיט "Bleed It Out" משולב עם "A Place for My Head" הוותיק.
ביקורה של הלהקה בישראל וכמה שניות מההופעה נמצא באחד מפרקי ה-LPTV שמלווה את הלהקה בכל סיבובי ההופעות שלה.

Recharged- אלבום רמיקס שלישי (2013)

ב-8 באוגוסט 2013 הופיעה הלהקה ביפן והוציאה שיר חדש בשם "A Light That Never Comes" עם התקליטן סטיב איוקי ואמרה שיהיה חלק מאלבום רמיקס לכמה שירים מתוך האלבום "Living things" שייצא לקראת סוף 2013. השיר היה הפסקול של משחק שהלהקה פרסמה בעמוד הפייסבוק שלה, שנקרא "LP Recharge" ויצא לאור ב-13 בספטמבר 2013. על מנת לשמוע את השיר החדש היה צריך לסיים את כל המשחק. ב-16 בספטמבר של אותה שנה העלתה הלהקה את השיר החדש לערוץ היוטיוב שלהם. ב-29 באוקטובר הוציאה הלהקה לאור את האלבום שכלל את "A Light That Never Comes" ורמיקסים לכל השירים של האלבום "Living Things", מלבד "In My Remains" ו-"Tinfoil".

The Hunting Party - אלבום אולפן שישי (2014)

ב-3 במרץ 2014 העלתה הלהקה לערוץ היוטיוב שלה חלק משיר עליו עבדו, שעדיין היה ללא שם. ב-8 במרץ 2014 הוציאה הלהקה את השיר המלא - "Guilty All The Same", שיצא בשיתוף עם הראפר ראקים. ב-5 במאי של אותה שנה הוציאה הלהקה, דרך ערוץ היוטיוב שלהם, קליפ ומילים לשיר חדש בשם "Until It's Gone". השיר זכה לביקורות נלהבות. עוד לפני כן, ב-27 באפריל, שחררו לינקין פארק את שמו של אלבומם החדש ורשימת השירים דרך אתרם, ועמוד ה-Google+ שלהם. רשימת השירים:
1 - Keys To The Kingdom 
2 - All For Nothing (feat. Page Hamilton) 
3 - Guilty All The Same (feat. Rakim) 
4 - The Summoning
5 - War 
6 - Wastelands 
7 - Until It's Gone 
8 - Rebellion (feat. Daron Malakian)
9 - Mark The Graves 
10 - Drawbar (feat. Tom Morello)
11 - Final Masquerade 
12 - A Line In The Sand
האלבום יצא ב-17 ביוני 2014. כל האלבום הודלף, למעט "Until it's gone" ו-"Guilty all the same".

One More Light - אלבום אולפן שביעי (2017)

לינקין פארק החלה לעבוד על חומר חדש לאלבום האולפן השביעי בנובמבר 2015. צ'סטר בנינגטון העיר על כיוון האלבום באומרו: "יש לנו הרבה חומר נהדר שאני מקווה לאתגר את מעריצינו, כמו גם אנחנו מעוררים את עצמו", בחודש פברואר 2017, לינקין פארק פרסמה סרטוני קידום מכירות בחשבונות הרשת החברתית שלהם, גם בערוץ של שינודה הוזכר שהלהקה נמצאת בתהליך הפקת האלבום חדש. בראד דלסון פירט: "עשינו כל כך הרבה רשומות ואנחנו יודעים בבירור איך לעשות תקליט, ואנחנו בהחלט לא לקחת את הדרך הקלה הפעם".
הסינגל הראשון מהאלבום החדש התגלה מיד לאחר הפרסום - "Heavy" הכולל את הלווי של זמרת הפופ קיארה, הפעם הראשונה בה הלהקה הציגה זמרת נשית על שיר מקורי לאלבום אולפן. המילים של השיר נכתבו במשותף על ידי לינקין פארק עם ג'וליה מייקלס וג'סטין טרנטר. הסינגל יצא להורדה ב-16 בפברואר. כפי שעשו בעבר, שלחו לינקין פארק מסרים מקוונים באינטרנט ביחס לאלבום החדש. כיסוי האלבום התגלה באמצעות פאזלים דיגיטליים על פני מדיה חברתית; השער כולל שישה ילדים משחקים באוקיינוס. לבסוף האלבום השביעי של הלהקה, "One More Light" יצא ב-19 במאי 2017.
את השיר "One More light", על שם האלבום, הקדישה הלהקה לחברו של צ'סטר בנינגטון, כריס קורנל, שהתאבד ב-17 במאי 2017, יומיים לפני יציאת האלבום.

מותו של צ'סטר בנינגטון

ב-20 ביולי 2017 שם קץ לחייו סולן הלהקה צ'סטר בנינגטון בביתו שבקליפורניה. באופן סמלי בחר לעשות זאת ביום הולדתו של חברו הטוב כריס קורנל, סולן להקת סאונדגארדן, שהתאבד גם הוא כחודשיים לפני כן. שינודה אישר את מותו של בנינגטון בחשבון הטוויטר שלו כשעתיים לאחר מכן, "אנחנו מזועזעים ולבנו שבור, אבל זה נכון, פרסומים נוספים יתקבלו בהמשך". כמה שעות לפני כן פרסמה הלהקה קליפ לשיר "Talking to myself" בערוץ היוטיוב שלהם.
עקב המקרה, יום לאחר מותו של בנינגטון ביטלה הלהקה את סבב ההופעות שהיה בעיצמו בצפון אמריקה. בבוקר של ה-24 ביולי, פרסמה הלהקה הצהרה רשמית באתר האינטרנט שלהם כמחווה לבנינגטון ועמוד זיכרון ב-chester.linkinpark.com ב-28 ביולי הכריז שינודה כי תרומות למוסד הצדקה של "מוזיקה למען הקלה" יופנו לקרן "One More Light", שהוקמה לזיכרון בנינגטון.
ב-22 באוגוסט, הודיעה הלהקה על כוונתה להקים אירוע ציבורי בלוס אנג'לס כדי לכבד את בנינגטון. הלהקה הודתה למעריצים על תמיכתם, וציינה כי "חמשתנו כה אסירי תודה על כל התמיכה של הסובבים והמעריצים, עכשיו השלב שלנו להתחזק ולבנות את העתיד של לינקין פארק".